Ericu950/Stoicheia-meter-silver huggingface dataset:
οἱ δὲ ὕπαρχοι καὶ οἱ στρατηγοὶ καὶ οἱ λοιποὶ ἅπαντες ἐν λάρνακι τοῦτον καταθέντες χρυσῇ εἰς τὴν Κωνσταντινούπολιν μετεκόμισαν , τῆς στρατιᾶς ἁπάσης ἡγουμένης καὶ ἑπομένης καὶ πικρῶς ὀλοφυρομένης τὴν στέρησιν ·
πατρὸς γὰρ ἠπίου πεῖραν εἰλήφεσαν ἅπαντες .
ὁπόσης δὲ τιμῆς τὸ σῶμα ἐκεῖνο τετύχηκε καὶ ὁπόσον ἐν τοῖς βασιλείοις διέμεινε χρόνον , τῶν ἀρχόντων τὴν τοῦ παιδὸς περιμενόντων ἐπάνοδον , περιττὸν ἡγοῦμαι γράφειν , ἄλλων ταῦτα συγγεγραφότων ·
οἷς ῥᾴδιον ἐντυχεῖν καὶ μαθεῖν ὅπως τῶν ὅλων ὁ πρύτανις γεραίρει τοὺς εὔνους θεράποντας 0 .
εἰ δέ τις ἐκείνοις διαπιστεῖ , τὰ νῦν περὶ τὴν ἐκείνου θήκην καὶ τὸν ἀνδριάντα γινόμενα βλέπων πιστευσάτω τοῖς γεγραμμένοις καὶ τῷ φήσαντι δεσπότῃ ·
τοὺς δοξάζοντάς με δοξάσω καὶ οἱ ἐξουθενοῦντές με ἐξουθενωθήσονται .
τάδε ἔνεστιν ἐν τῷ βτόμῳ τῆς Θεοδωρήτου ἐκκλησιαστικῆς ἱστορίας α .
περὶ τῆς ἐπανόδου τοῦ ἁγίου Ἀθανασίου .
ἐπιστολὴ τοῦ βασιλέως Κωνσταντίνου τοῦ υἱοῦ Κωνσταντίνου πρὸς Ἀλεξανδρέας 0 .
πῶς Κωνστάντιος ὁ βασιλεὺς ἐκ τῆς ὀρθῆς πίστεως παρετράπη .
περὶ τῆς τοῦ μακαρίου Ἀθανασίου δευτέρας ἐξορίας καὶ τῆς Γρηγορίου καταστάσεώς τε καὶ τελευτῆς 0 .
περὶ Παύλου τοῦ γενομένου ἐπισκόπου Κωνσταντινουπόλεως 0 .
περὶ Μακεδονίου καὶ τῆς ὑπ αὐτοῦ συστάσης αἱρέσεως .
περὶ τῆς ἐν Σαρδικῇ γενομένης συνόδου .
συνοδικὸν ὑπὸ τῶν αὐτόθι συνεληλυθότων ἐπισκόπων πρὸς τοὺς κατὰ τὴν οἰκουμένην ἐπισκόπους γραφέν .
τὰ κατὰ Εὐφρατᾶν καὶ Βικέντιον τοὺς ἐπισκόπους καὶ τὴν ἐν Ἀντιοχείᾳ κατ αὐτῶν γεγενημένην συσκευήν 0 .
περὶ τῆς Στεφάνου καθαιρέσεως .
ἐπιστολὴ Κωνσταντίου πρὸς Ἀθανάσιον .
περὶ τῆς δευτέρας ἐπανόδου τοῦ ἁγίου Ἀθανασίου 0 .
περὶ τῆς τρίτης ἐξορίας αὐτοῦ καὶ φυγῆς .
περὶ Γεωργίου καὶ τῶν ἐν Ἀλεξανδρείᾳ ὑπ αὐτοῦ τολμηθέντων κακῶν .
περὶ τῆς ἐν Μεδιολάνῳ γενομένης συνόδου .
διάλογος Λιβερίου ἐπισκόπου Ῥώμης καὶ Κωνσταντίου βασιλέως .
περὶ τῆς ἐξορίας καὶ τῆς ἐπανόδου τοῦ ἁγίου Λιβερίου 0 .
περὶ τῆς ἐν Ἀριμήνῳ γενομένης συνόδου .
ἐπιστολὴ συνοδικὴ παρὰ τῶν αὐτόθι συνεληλυθότων ἐπισκόπων πρὸς τὸν βασιλέα γραφεῖσα Κωνστάντιον 0 .
ἄλλη ἐπιστολὴ πρὸς Κωνστάντιον 0 .
περὶ τῆς ἐν Νίκῃ τῆς Θρᾴκης γεγενημένης συνόδου καὶ ἔκθεσις πίστεως παρ ἐκείνων γραφεῖσα .
συνοδικὸς τόμος παρὰ Δαμάσου ἐπισκόπου Ῥώμης καὶ τῶν δυτικῶν ἐπισκόπων πρὸς τοὺς Ἰλλυριοὺς ἐπισκόπους γραφεὶς περὶ τῆς κατ Ἀρίμηνον συνόδου .
ἀθανασίου ἐπισκόπου Ἀλεξανδρείας περὶ τῆς αὐτῆς συνόδου 0 .
περὶ τῆς Λεοντίου τοῦ τῆς Ἀντιοχέων ἐπισκόπου κακοτεχνίας καὶ τῆς Φλαβιανοῦ καὶ Διοδώρου παρρησίας .
περὶ τῆς Εὐδοξίου τοῦ Γερμανικέως καινοτομίας , καὶ Βασιλείου τοῦ Ἀγκύρας καὶ Εὐσταθίου τοῦ Σεβαστείας κατὰ τούτου γεγενημένης σπουδῆς .
περὶ τῆς ἐν Νικαίᾳ πάλιν γεγενημένης συνόδου .
περὶ τῆς ἐν Σελευκείᾳ τῆς Ἰσαυρίας γεγενημένης συνόδου .
περὶ τῶν ἐν Κωνσταντινουπόλει τοῖς ὀρθοδόξοις ἐπισκόποις συμβεβηκότων 0 .
συνοδικὴ ἐπιστολὴ κατὰ Ἀετίου γραφεῖσα 0 .
ποία πρόφασις τοὺς Εὐνομιανοὺς τῶν Ἀρειανῶν ἀπεσχοίνισεν .
περὶ τῆς πολιορκίας Νισίβεως τῆς πόλεως καὶ τῆς Ἰακώβου τοῦ ἐπισκόπου ἀποστολικῆς πολιτείας 0 .
περὶ τῆς ἐν Ἀντιοχείᾳ γεγενημένης συνόδου καὶ τῶν κατὰ τὸν ἅγιον Μελέτιον αὐτόθι συμβάντων .
περὶ Εὐσεβίου τοῦ ἐπισκόπου Σαμοσάτων .
τΟμΟσ Β ΤΗΣ ΘΕΟΔΩΡΗΤΟΥ ΕΚΚΛΗΣΙΑΣΤΙΚΗΣ ΙΣΤΟΡΙΑΣ Ὁ μὲν δὴ θεῖος Ἀθανάσιος ἔτη δύο καὶ μῆνας τέσσαρας ἐν Τριβέρει διατρίψας εἰς τὴν Ἀλεξάνδρειαν ἐπανῆλθεν .
ἔγραψε δὲ καὶ Κωνσταντῖνος ὁ βασιλεύς , ὁ τῶν Κωνσταντίνου τοῦ μεγάλου παίδων πρεσβύτατος  αὐτὸς γὰρ τῆς πρὸς δυόμενον ἥλιον ἐβασίλευε Γαλατίας  , τῇ Ἀλεξανδρέων ἐκκλησίᾳ τάδε τὰ γράμματα ·
κωνσταντῖνος Καῖσαρ τῷ λαῷ τῆς καθολικῆς ἐκκλησίας πόλεως τῶν Ἀλεξανδρέων 0 .
Οὐδὲ τὴν τῆς ὑμετέρας ἱερᾶς ἐννοίας ἀποπεφευγέναι γνῶσιν οἶμαι , διὰ τοῦτο Ἀθανάσιον τὸν τοῦ προσκυνητοῦ νόμου ὑποφήτην πρὸς καιρὸν εἰς τὰς Γαλλίας ἀπεστάλθαι , ἵνα , ἐπειδὴ ἡ ἀγριότης τῶν αἱμοβόρων αὐτοῦ καὶ πολεμίων ἐχθρῶν εἰς κίνδυνον τῆς ἱερᾶς αὐτοῦ κεφαλῆς ἐπέμενε , μὴ ἄρα διὰ τῆς τῶν φαύλων διαστροφῆς ἀνήκεστα ὑποστῇ .
πρὸς τὸ διαπαῖξαι τοίνυν ταύτην , ἀφαιρεθεὶς τῶν φαρύγγων τῶν ἐπικειμένων αὐτῷ ἀνδρῶν , ὑπ ἐμοὶ διάγειν κεκέλευσται οὕτως ὡς ἐν αὐτῇ τῇ πόλει ἐν ᾗ διέτριβε πᾶσι τοῖς ἀναγκαίοις ἐμπλεονάζειν , εἰ καὶ τὰ μάλιστα αὐτοῦ ἡ ἀοίδιμος ἀρετή , ταῖς θείαις πεποιθυῖα βοηθείαις , καὶ τὰ τῆς τραχυτέρας τύχης ἄχθη ἐξουθενεῖ 0 .
τοιγαροῦν εἰ καὶ τὰ μάλιστα πρὸς τὴν προσφιλεστάτην ὑμῶν θεοσέβειαν ὁ δεσπότης ἡμῶν ὁ τῆς μακαρίας μνήμης Κωνσταντῖνος ὁ σεβαστός , ὁ ἐμὸς πατήρ , τὸν αὐτὸν ἐπίσκοπον τῷ ἰδίῳ τόπῳ παρασχεῖν προῄρητο , ὅμως ἐπειδή , ἀνθρωπίνῳ κλήρῳ προληφθείς , πρὸ τοῦ τὴν εὐχὴν πληρῶσαι ἀνεπαύσατο , ἀκόλουθον ἡγησάμην τὴν προαίρεσιν τοῦ τῆς θείας μνήμης βασιλέως διαδεξάμενος πληρῶσαι .
ὅστις ἐπειδὰν τῆς ὑμετέρας τύχῃ προσόψεως , ὅσης παρ ἐμοῦ αἰδοῦς τετύχηκε γνώσεσθε .
οὐ γὰρ θαυμαστὸν εἴ τι δἂν ὑπὲρ αὐτοῦ πεποίηκα 0 ·
καὶ γὰρ τὴν ἐμὴν ψυχὴν ἥ τε τοῦ ὑμετέρου πόθου εἰκὼν καὶ τὸ τοῦ τηλικούτου ἀνδρὸς σχῆμα εἰς τοῦτο ἐκίνει καὶ προέτρεπεν .
ἡ θεία πρόνοια ὑμᾶς διαφυλάξει , ἀδελφοὶ ἀγαπητοί .
μετὰ τούτων ὁ θεῖος Ἀθανάσιος ἀφίκετο τῶν γραμμάτων .
πάντες δὲ αὐτὸν ἀσμένως ἀπέλαβον , καὶ ἀστοὶ καὶ χωρητικοί , καὶ οἱ ὀλίγοι καὶ οἱ πολλοί , μόνους δὲ ἠνία τῆς Ἀρείου μανίας τοὺς θιασώτας ἐπανελθών .
διὸ δὴ πάλιν τὰς οἰκείας ἐκίνησαν μηχανὰς Εὐσέβιός τε καὶ Θεογόνιος καὶ ὅσοι τῆς τούτων ὑπῆρχον συμμορίας , καὶ πάλιν τὰς τοῦ βασιλέως νέου γε ὄντος διώρυττον ἀκοάς .
ἐρῶ δὲ καὶ ὅπως οὗτος ἐκ τῆς τῶν ἀποστολικῶν δογμάτων εὐθύτητος παρετράπη .
κωνσταντία Λικιννίου μὲν ἐγεγόνει γαμετή , Κωνσταντίνου δὲ ἦν ἀδελφή .
ταύτῃ τις πρεσβύτερος , τὴν Ἀρειανικὴν εἰσδεξάμενος λώβην , συνήθης ἐγένετο .
καὶ τὴν μὲν νόσον οὐ προφανῶς ἐδείκνυ , συνεχῶς δὲ αὐτῇ προσδιαλεγόμενος ἔλεγε συκοφαντίαν ὑπομεμενηκέναι τὸν Ἄρειον .
ταύτην ὁ πανεύφημος Κωνσταντῖνος μετὰ τὴν τοῦ δυσσεβοῦς ἀνδρὸς τελευτὴν παντοδαπῆς κηδεμονίας ἠξίου καὶ τῶν τῆς χηρείας ἀνιαρῶν πεῖραν οὐκ εἴα λαβεῖν , καὶ παρ αὐτὴν δὲ τὴν τελευτὴν παρῆν αὐτῇ τὴν ἁρμόττουσαν θεραπείαν προσφέρων .
τότε δὴ τοῦτον κληθῆναι κελεύσασα τὸν πρεσβύτερον , τῆς τοῦ βασιλέως ἀξιοῦσθαι προμηθείας ἱκέτευεν .
ὁ δὲ Κωνσταντῖνος καὶ τηνικαῦτα τοῦτο ποιήσειν ὑπέσχετο καὶ μετὰ ταῦτα πεπλήρωκε τὴν ὑπόσχεσιν ·
μετέδωκε γὰρ αὐτῷ παρρησίας ὅτι μάλιστα πλείστης .
ἀλλ ὅμως καὶ πολλῆς ἀξιούμενος θεραπείας οὐκ ἐθάρρησεν ἀποκαλύψαι τὴν νόσον , βεβαίαν ὁρῶν περὶ τὰ θεῖα τοῦ βασιλέως τὴν γνώμην .
ἐπειδὴ δὲ Κωνσταντῖνος εἰς τὴν ἀνώλεθρον μεθιστάμενος βασιλείαν τοῖς παισὶν ἐν διαθήκαις τὴν ἐπίκηρον ταύτην βασιλείαν διένειμεν  οὐδεὶς δὲ τούτων τελευτῶντι παρῆν  , τούτῳ μόνῳ τῷ πρεσβυτέρῳ τὰς διαθήκας ἐπίστευσε , Κωνσταντίῳ ταύτας δοθῆναι κελεύσας ·
οὗτος γὰρ τῶν ἄλλων πλησιέστερος ὢν πρὸ τῶν ἄλλων ἀφίξεσθαι προσδόκιμος ἦν .
ἐντεῦθεν οὗτος τῷ Κωνσταντίῳ γενόμενος γνώριμος  ἀπέδωκε γὰρ τὰς διαθήκας ὡς προσετάχθη  , συνήθης ἐγένετο καὶ θαμὰ φοιτᾶν παρ  αὐτὸν ἐκελεύετο .
κατιδὼν δὲ εὔριπον τοῦ Κωνσταντίου τὴν γνώμην καὶ καλάμοις ὑπ ἀνέμων ἐναντίων τῇδε κ ἀκεῖσε κλινομένοις προσεοικυῖαν , ἐθάρρησε τὸν κατὰ τῶν εὐαγγελικῶν δογμάτων ἀναδέξασθαι πόλεμον .
καὶ τῶν ἐκκλησιῶν δῆθεν τὴν ζάλην ὀλοφυρόμενος , αἰτίους ἔλεγε τοὺς τὴν ἄγραφον τοῦ ὁμοουσίου φωνὴν ἐντεθεικότας τῇ διδασκαλίᾳ τῆς πίστεως , καὶ τοῦτο καὶ τοῖς ἱερωμένοις καὶ τοῖς πολλοῖς ἐργάζεσθαι τὴν διάστασιν .
ἐντεῦθεν Ἀθανασίου καὶ τῶν τὰ ἴσα φρονούντων κατηγορῶν τὰς κατὰ τούτων ἐπιβουλὰς ἐτεκταίνετο .
τούτῳ συνεργῷ κεχρημένοι Εὐσέβιός τε καὶ Θεογόνιος καὶ Θεόδωρος ὁ Περίνθιος  ἐλλόγιμος δὲ διαφερόντως ὁ Θεόδωρος ἦν καὶ δὴ καὶ τῶν θείων εὐαγγελίων τὴν ἑρμηνείαν συνέγραψεν , Ἡρακλεώτην δὲ αὐτὸν ὀνομάζουσιν οἱ πολλοί  , οὗτοι συνεχῶς ἅτε δὴ γειτονεύοντες τὸν βασιλέα ὁρῶντες , τὴν ἀπὸ τῆς ἐξορίας ἐπάνοδον Ἀθανασίου παμπόλλων ἔλεγον αἰτίαν γεγενῆσθαι κακῶν , καὶ οὐ μόνον τὴν Αἴγυπτον μεταλαγχάνειν τοῦ κλύδωνος , ἀλλὰ καὶ τὴν Παλαιστίνην καὶ τὴν Φοινίκην καὶ τὰ ἄλλα ὅμορα ἔθνη .
τούτοις καὶ τοῖς τοιούτοις λόγοις τὴν κουφοτάτην αὐτοῦ πολιορκήσαντες γνώμην , ἔπεισαν αὐτὸν ἐξελάσαι τῆς ἐκκλησίας τὸν Ἀθανάσιον ·
ὁ δὲ προμαθὼν τὴν ἐπιβουλὴν ὑπεχώρησε καὶ τὴν Ἑσπέραν κατείληφε .
καὶ γὰρ τῷ Ῥώμης ἐπισκόπῳ  Ἰούλιος δὲ τηνικαῦτα τὴν ἐκκλησίαν ἐκείνην ἐποίμαινεν  οἱ περὶ Εὐσέβιον τὰς κατὰ Ἀθανασίου συντεθείσας συκοφαντίας ἐξέπεμψαν .
ὁ δὲ τῷ τῆς ἐκ κλησίας ἑπόμενος νόμῳ , καὶ αὐτοὺς καταλαβεῖν τὴν Ῥώμην ἐκέλευσε καὶ τὸν θεῖον Ἀθανάσιον εἰς τὴν δίκην ἐκάλεσε .
καὶ οὗτος μὲν ἐξώρμησεν εὐθὺς τὴν κλῆσιν δεξάμενος ·
οἱ δὲ τὸ δρᾶμα συντεθεικότες εἰς μὲν τὴν Ῥώμην οὐκ ἀπῆλθον , εὐφώρατον εἰδότες τὸ ψεῦδος , ἔρημα δὲ τοῦ νομέως τὰ πρόβατα θεασάμενοι λύκον αὐτοῖς ἀντὶ ποιμένος ἐπέστησαν ·
γρηγόριος δὲ τούτῳ ὄνομα ἦν .
ἓξ δὲ ἔτη θηρίων ἀγρίων ὠμότερον τῇ ποίμνῃ χρησάμενος , δίκας ἔτισε τῆς πονηρίας , ὑπ  αὐτῶν πικρῶς διαφθαρεὶς τῶν προβάτων .
ἀθανάσιος δὲ πρὸς Κώνσταντα ἀφικόμενος  Κωνσταντῖνος γὰρ ὁ πρεσβύτατος πολεμῶν ἐτεθνήκει  , τῆς Ἀρειανικῆς φάλαγγος τὰς ἐπιβουλὰς ἀπωδύρετο καὶ τὸν κατὰ τῆς ἀποστολικῆς πίστεως ὠλοφύρατο πόλεμον , καὶ τοῦ τε πατρὸς ἀνέμνησε καὶ τῆς συνόδου τῆς μεγίστης ἣν ἐκεῖνος συνήλισε , καὶ ὡς τὰ παρ ἐκείνων γραφέντα τοῦ συνεδρίου κοινωνῶν ἐκράτυνε νόμῳ .
τοιαῦτα ποτνιώμενος εἰς τὸν πατρῷον ζῆλον τὸν βασιλέα διήγειρεν .
παραυτίκα γὰρ τούτων ἀκούσας ἐπέστειλε τῷ ἀδελφῷ , παραινῶν τῆς πατρῴας εὐσεβείας ἄσυλον φυλάξαι τὸν κλῆρον ·
καὶ γὰρ ἐκεῖνος εὐσεβείᾳ τὴν βασιλείαν κρατύνας καὶ τοὺς Ῥωμαίων τυράννους κατέλυσε καὶ τοὺς ἐν κύκλῳ βαρβάρους ὑπέταξε .
τούτοις πεισθεὶς τοῖς γράμμασιν ὁ Κωνστάντιος προσέταξεν εἰς τὴν Σαρδικὴν  Ἰλλυρικὴ δὲ αὕτη πόλις , τοῦ Δακῶν ἔθνους μητρόπολις  καὶ τοὺς τῆς Ἑῴας καὶ τοὺς τῆς Ἑσπέρας συνδραμεῖν ἐπισκό πους 0 .
πολλὰ γὰρ καὶ ἕτερα τῆς ἐκκλησίας παθήματα τῆς συνοδικῆς θεραπείας ἐδεῖτο .
καὶ γὰρ Παῦλον  Κωνσταντινουπόλεως δὲ ἐπίσκοπος οὗτος ἦν , τῶν ὀρθῶν προκινδυνεύων δογμάτων  οἱ τῆς Ἀρειανικῆς μετειληχότες νόσου ἐγράψαντο ὡς στάσεως ἀρχηγόν , καὶ ἄλλα τινὰ προσθέντες ἃ συκοφαντεῖν εἰώθασι τῆς εὐσεβείας τοὺς κήρυκας .
ἀλλὰ τοῦτον τηνικαῦτα οὐκ εἴασεν ὁ λεὼς εἰς τὴν Σαρδικὴν ἀπαχθῆναι , τὰς τῶν ἐναντίων ὀρρωδήσας ἐπιβουλάς .
μικρὸν δὲ ὕστερον τὴν κουφοτάτην τοῦ βασιλέως παραπείσαντες γνώμην , τῆς μὲν βασιλευούσης ἐξωστράκισαν πόλεως , μετῴκισαν δὲ εἰς Κουκουσόν ·
πόλισμα δὲ αὕτη σμικρόν , πάλαι μὲν εἰς τὸ Καππαδοκῶν ἔθνος τελοῦν , νῦν δέ γε τῇ Ἀρμενίᾳ τῇ δευτέρᾳ συναριθμούμενον 0 .
ἀλλ οὐκ ἀπέχρησε τοῖς πάντα κυκῶσιν ἡ ἐν ἐρημίᾳ τοῦ θαυμασίου Παύλου διατριβή ·
πέμψαντες γὰρ τῆς μιαιφόνου γνώμης τοὺς ὑπουργοὺς βιαίῳ θανάτῳ παρέδοσαν .
καὶ τοῦτο ἡμᾶς ὁ θεῖος ἐδίδαξεν Ἀθανάσιος , ἐν τῇ περὶ τῆς οἰκείας φυγῆς Ἀπολογίᾳ καὶ ταῦτα προστεθεικώς ·
τὸν γὰρ τῆς Κωνσταντινουπόλεως Παῦλον τὸν ἐπίσκοπον διώξαντες καὶ εὑρόντες , προφανῶς ἀποπνιγῆναι πεποιήκασιν ἐν τῇ λεγομένῃ Κουκουσῷ τῆς Καππαδοκίας , δήμιον ἐσχηκότες εἰς τοῦτο Φίλιππον τὸν γενόμενον ἔπαρχον ·
ἦν γὰρ καὶ τῆς αἱρέσεως αὐτῶν προστάτης καὶ τῶν πονηρῶν βουλευμάτων ὑπηρέτης .
τοιαύτας μιαιφονίας ἡ Ἀρείου βεβλάστηκε βλασφημία .
τῇ γὰρ κατὰ τοῦ μονογενοῦς λύττῃ συμβαίνει τὰ κατὰ τῶν ἐκείνου θεραπόντων τολμήματα .
ἀλλὰ τοῦτον οὕτω τῷ θανάτῳ , μᾶλλον δὲ τῇ τῶν οὐρανῶν παραπέμψαντες βασιλείᾳ , Μακεδόνιον ἀντὶ τούτου πρ οὐβάλοντο , ὁμογνώμονα τοῦτον ὑπειληφότες ἐπειδὴ παραπλησίως αὐτοῖς ἐβλασφήμει τὸ πανάγιον πνεῦμα .
ἀλλὰ μικρὸν ὕστερον καὶ τοῦτον ἐξήλασαν , κτίσμα λέγειν οὐκ ἀνασχόμενον ὃν υἱὸν ἡ θεία προσαγορεύει γραφή .
οὗ δὴ χάριν οὗτος ἐκείνων ἀποκριθεὶς ἰδίας αἱρέσεως προστάτης γεγένηται ·
ὁμοούσιον μὲν οὐ δὲ οὗτος τῷ πατρὶ τὸν υἱὸν εἶναι λέγων , ὅμοιον δὲ εἶναι κατὰ πάντα τῷ γεγεννηκότι διδάσκων , κτιστὸν δὲ τὸ πνεῦμα προφανῶς ὀνομάζων 0 .
ταῦτα μὲν οὖν οὐ πολλῷ χρόνῳ ὕστερον οὕτω γέγονεν ὡς εἰρήκαμεν .
Εἰς δὲ τὴν Σαρδικὴν πεντήκοντα μὲν καὶ διακόσιοι συνῆλθον ἀρχιερεῖς , ὡς διδάσκει τὰ παλαιὰ διηγήματα .
ἀφίκετο δὲ καὶ ὁ μέγας Ἀθανάσιος καὶ Ἀσκληπᾶς ὁ Γαζαῖος , οὗ καὶ πρόσθεν ἐμνήσθην , καὶ Μάρκελλος ὁ Ἀγκύρας τῆς Γαλατῶν μητροπόλεως , ὃς καὶ ἐπὶ τῆς συνόδου τῆς μεγάλης ἐπίσκοπος ἦν .
ἀφίκοντο δὲ καὶ οἱ τούτων κατήγοροι καὶ οἱ τῆς αἱρετικῆς προστατεύοντες φάλαγγος , οἱ πάλαι τῶν περὶ τὸν Ἀθανάσιον γενόμενοι δικασταί .
ἀλλὰ τῆς συνόδου μεμαθηκότες τὸ ἀκλινὲς καὶ τὴν ἐν τοῖς θείοις δόγμασιν ὑγίειαν , οὐ δὲ κληθέντες εἰσῆλθον εἰς τὸ συνέδριον ἀλλ ἀπέδρασαν σὺν τοῖς ἀδίκοις δικασταῖς καὶ οἱ κατήγοροι .
καὶ τοῦτο ἄμεινον διδάσκει τῆς συνόδου τὰ γράμματα , ἃ σαφοῦς εἵνεκα διδασκαλίας ἐνθήσω τῇ συγγραφῇ .
Ἡ ἁγία σύνοδος ἡ κατὰ θεοῦ χάριν ἐν Σαρδικῇ συναχθεῖσα ἀπό τε Ῥώμης καὶ Σπανίων καὶ Γαλλίων , Ἰταλίας , Καμπανίας , Καλαβρίας , Ἀφρικῆς , Σαρδανίας , Παννονίας , Μυσίας , Δακίας , Δαρδανίας , ἄλλης Δακίας , Μακεδονίας , Θεσσαλίας , Ἀχαΐας , Ἠπείρων , Θρᾴκης , Ῥοδόπης , Ἀσίας , Καρίας , Βιθυνίας , Ἑλλησπόντου , Φρυγίας , Πισιδίας , Καππαδοκίας , Πόντου , Κιλικίας , Φρυγίας ἄλλης , Παμφυλίας , Λυδίας , νήσων Κυκλάδων , Αἰγύπτου , Θηβαΐδος , Λιβύης , Γαλατίας , Παλαιστίνης , Ἀραβίας , τοῖς πανταχοῦ ἐπισκόποις καὶ συλλειτουργοῖς τῆς καθολικῆς καὶ ἀποστολικῆς ἐκκλησίας , ἀγαπητοῖς ἀδελφοῖς ἐν κυρίῳ χαίρειν .
πολλὰ μὲν καὶ πολλάκις ἐτόλμησαν οἱ Ἀρειομανῖται κατὰ τῶν δούλων τοῦ θεοῦ τῶν τὴν πίστιν φυλαττόντων τὴν ὀρθήν .
νόθον γὰρ ὑποβάλλοντες διδασκαλίαν τοὺς ὀρθοδόξους ἐλαύνειν ἐπειράθησαν ·
τοσοῦτον δὲ λοιπὸν κατεπανέστησαν κατὰ τῆς πίστεως ὡς μη δὲ τὴν ἀκοὴν τῶν θεοφιλεστάτων βασιλέων λαθεῖν .
τοιγαροῦν τῆς χάριτος τοῦ θεοῦ συνεργούσης , καὶ αὐτοὶ οἱ εὐσεβέστατοι βασιλεῖς συνήγαγον ἡμᾶς ἐκ διαφόρων ἐπαρχιῶν καὶ πόλεων καὶ τὴν ἁγίαν ταύτην σύνοδον ἐπὶ τὴν Σαρδέων πόλιν γενέσθαι δεδώκασιν , ἵνα πᾶσα μὲν διχόνοια περιαιρεθῇ , πάσης δὲ κακοπιστίας ἐξελαθείσης , ἡ εἰς τὸν Χριστὸν εὐσέβεια μόνη παρὰ πᾶσι φυλάττηται .
ἦλθον γὰρ ἀπὸ τῆς Ἑῴας ἐπίσκοποι , προτραπέντες καὶ αὐτοὶ παρὰ τῶν εὐσεβεστάτων βασιλέων , μάλιστα δι ὅπερ ἐθρύλουν πολλάκις περὶ τῶν ἀγαπητῶν ἀδελφῶν ἡμῶν καὶ συλλειτουργῶν , Ἀθανασίου τοῦ ἐπισκόπου τῆς Ἀλεξανδρείας καὶ Μαρκέλλου τοῦ ἐπισκόπου τῆς Ἀγκυρογαλατίας καὶ Ἀσκληπᾶ τοῦ Γάζης .
ἴσως γὰρ καὶ εἰς ὑμᾶς αὐτοὺς ἔφθασαν αἱ διαβολαί , ὡς καὶ τὰς ἡμετέρας ἀκοὰς ἐπεχείρησαν παρασαλεῦσαι , ἵνα κατὰ μὲν τῶν ἀθώων ἃ λέγουσι πιστεύηται , τὴν δὲ τῆς μοχθηρᾶς αὐτῶν αἱρέσεως ὑπόνοιαν ἐπικρύψωσιν .
ἀλλ οὐκ ἐπὶ πολὺ ταῦτα ποιεῖν συνεχωρήθησαν .
ἔστι γὰρ ὁ προϊστάμενος τῶν ἐκκλησιῶν κύριος , ὁ ὑπὲρ τούτων καὶ ὑπὲρ πάντων ἡμῶν θάνατον ὑπομείνας , καὶ δι αὐτὰς τὴν εἰς οὐρανοὺς ἄνοδον πᾶσιν ἡμῖν δεδωκώς .
πάλαι μὲν οὖν ἔγραψαν οἱ περὶ Εὐσέβιον καὶ Μάριν καὶ Θεόδωρον καὶ Θεογόνιον καὶ Οὐρσάκιον καὶ Οὐάλεντα καὶ Μηνόφαντον καὶ Στέφανον Ἰουλίῳ τῷ συλλειτουργῷ ἡμῶν , τῆς Ῥωμαίων ἐκ κλησίας ἐπισκόπῳ , κατὰ τῶν προειρημένων συλλειτουργῶν ἡμῶν , λέγομεν δὴ Ἀθανασίου τοῦ ἐπισκόπου Ἀλεξανδρείας καὶ Μαρκέλλου τοῦ ἐπισκόπου Ἀγκυρογαλατίας καὶ Ἀσκληπᾶ τοῦ Γάζης .
ἔγραψαν δὲ καὶ οἱ ἀπὸ τῶν ἄλλων μερῶν ἐπίσκοποι , μαρτυροῦντες μὲν ἐπὶ τῇ καθαρότητι τοῦ συλλειτουργοῦ ἡμῶν Ἀθανασίου , τὰ δὲ παρὰ τῶν περὶ Εὐσέβιον γενόμενα οὐδὲν ἕτερον ἢ ψεύδη καὶ συκοφαντίας εἶναι μεστά 0 .
εἰ καὶ τὰ μάλιστα ἐκ τοῦ κληθέντας αὐτοὺς παρὰ τοῦ ἀγαπητοῦ καὶ συλλειτουργοῦ Ἰουλίου μὴ ἀπαντῆσαι , καὶ ἐκ τῶν γραφέντων παρὰ τοῦ αὐτοῦ ἐπισκόπου Ἰουλίου φανερὰ τούτων ἡ συκοφαντία πέφηνεν  ἦλθον γὰρ ἂν εἴπερ ἐθάρρουν οἷς ἔπραξαν καὶ πεποιήκασι κατὰ τῶν συλλειτουργῶν ἡμῶν  , ὅμως καὶ ἐξ ὧν πεποιήκασιν ἐν ταύτῃ τῇ ἁγίᾳ καὶ μεγάλῃ συνόδῳ , φανερωτέραν τὴν ἑαυτῶν συσκευὴν ἀπέδειξαν .
ἀπαντήσαντες γὰρ εἰς τὴν Σαρδέων πόλιν , ἰδόντες τοὺς ἀδελφοὺς ἡμῶν Ἀθανάσιον καὶ Μάρκελλον καὶ Ἀσκληπᾶν καὶ τοὺς ἄλλους , ἐφοβήθησαν εἰς κρίσιν ἐλθεῖν .
καὶ οὐχ ἅπαξ οὐ δὲ δεύτερον ἀλλὰ καὶ πολλάκις κληθέντες , οὐχ ὑπήκουσαν ταῖς κλήσεσι ·
καίτοι πάντων τῶν συνελθόντων ἐπισκόπων , μάλιστα τοῦ εὐγηροτάτου Ὁσίου τοῦ καὶ διὰ τὸν χρόνον καὶ διὰ τὴν ὁμολογίαν καὶ διὰ τὸ τοσοῦτον κάματον ὑπομεμενηκέναι πάσης τιμῆς τε καὶ αἰδοῦς τυγχάνοντος ἀξίου , ἀναμενόντων καὶ προτρεπομένων αὐτοὺς εἰσελθεῖν εἰς τὴν κρίσιν , ἵνα ἅπερ ἀπόντων τῶν συλλειτουργῶν ἐθρύλησαν καὶ ἔγραψαν κατ αὐτῶν , ταῦτα παρόντες ἐλέγξαι δυνηθῶσιν .
ἀλλ οὐκ ἦλθον κληθέντες , καθὼς προείπομεν , δεικνύντες καὶ ἐκ τούτων τὴν συκοφαντίαν αὐτῶν καὶ μόνον οὐχὶ τὴν ἐπιβουλὴν καὶ τὴν συσκευὴν ἣν πεποιήκασι βοῶντες διὰ τῆς παραιτήσεως .
οἱ γὰρ θαρροῦντες οἷς λέγουσι , τούτοις καὶ εἰς πρόσωπον συστῆναι δύνανται .
ἐπειδὴ δὲ οὐκ ἀπήντησαν , νομίζομεν λοιπὸν μηδένα ἀγνοεῖν , κ ἂν ἐκεῖνοι πάλιν κακουργεῖν ἐθελήσωσιν , ὅτι μηδὲν ἔχοντες κατὰ τῶν συλλειτουργῶν ἡμῶν ἐλέγξαι , τούτους μὲν διαβάλλουσιν ἀπόντας , παρόντας δὲ διαφεύγουσιν .
ἔφυγον γάρ , ἀγαπητοὶ ἀδελφοί , οὐ μόνον διὰ τὴν κατὰ τούτων συκοφαντίαν , ἀλλ ὅτι καὶ τοὺς ἐπὶ διαφόροις ἐγκλήμασιν ἐγκαλοῦντας αὐτοῖς ἐθεώρουν ἀπαντήσαντας .
δεσμὰ γὰρ ἦν καὶ σίδηρα προφερόμενα ·
καὶ ἀπ ἐξορίας ἐπανελθόντες ἄνθρωποι , καὶ παρὰ τῶν ἔτι κατεχομένων ἐν ἐξορίαις ἐλθόντες ἦσαν συλλειτουργοί ·
συγγενεῖς καὶ φίλοι δὲ τῶν δι αὐτοὺς ἀποθανόντων παρεγένοντο ·
καὶ τὸ μέγιστον , ἐπίσκοποι παρῆσαν , ὧν ὁ μὲν τὰ σίδηρα καὶ τὰς κατήνας προέφερεν ἃ δι αὐτοὺς ἐφόρεσεν , οἱ δὲ τὸν ἐκ τῆς διαβολῆς αὐτῶν θάνατον ἐμαρτύραντο .
εἰς τοσοῦτον γὰρ ἔφθασαν ἀπονοίας ὡς καὶ ἐπίσκοπον ἐπιχειρεῖν ἀνελεῖν ·
καὶ ἀνεῖλον ἂν εἰ μὴ ἐξέφυγε τὰς χεῖρας αὐτῶν .
ἀνέστη γοῦν ὁ συλλειτουργὸς ἡμῶν ὁ μακαρίτης Θεόδουλος , φεύγων αὐτῶν τὴν διαβολήν ·
κεκέλευστο γὰρ ἐκ διαβολῆς αὐτῶν ἀποθανεῖν .
ἄλλοι δὲ ξιφῶν πληγὰς ἐπεδείκνυντο , ἄλλοι λιμὸν ὑπομεμενηκέναι παρ αὐτῶν ἀπωδύροντο .
καὶ ταῦτα οὐχ οἱ τυχόντες ἐμαρτύρουν ἄνθρωποι , ἀλλ ἐκκλησίαι ὅλαι ἦσαν , ὑπὲρ ὧν οἱ ἀπαντήσαντες καὶ πρεσβεύοντες ἐδίδασκον , στρατιώτας ξιφήρεις , ὄχλους μετὰ ῥοπάλων , δικαστῶν ἀπειλάς , πλαστῶν γραμμάτων ὑποβολάς  ἀνεγνώσθη γὰρ γράμματα τῶν περὶ Θεογόνιον κατὰ τῶν συλλειτουργῶν ἡμῶν , Ἀθανασίου καὶ Μαρκέλλου καὶ Ἀσκληπᾶ , ἵνα καὶ βασιλέας κατ αὐτῶν κινήσωσι ·
καὶ ταῦτα ἤλεγξαν οἱ γενόμενοι τότε διάκονοι Θεογονίου  , πρὸς τούτοις παρθένων γυμνώσεις , ἐμπρησμοὺς ἐκκλησιῶν , φυλακὰς κατὰ τῶν συλλειτουργῶν ·
καὶ ταῦτα πάντα δι οὐδὲν ἕτερον ἢ διὰ τὴν δυσώνυμον αἵρεσιν τῶν Ἀρειομανιτῶν 0 .
οἱ γὰρ παραιτούμενοι τὴν πρὸς τούτους χειροτονίαν καὶ κοινωνίαν ἀνάγκην εἶχον πειραθῆναι τούτων .
ταῦτα τοίνυν συνορῶντες , εἰς στενὸν εἶχον τὰ τῆς προαιρέσεως .
αἰσχυνόμενοι γὰρ ἃ δεδράκασι , διὰ τὸ μὴ δύνασθαι ἔτι ταῦτα κρύπτεσθαι ἀπήντησαν εἰς τὴν Σαρδέων πόλιν , ἵνα διὰ τῆς ἀφίξεως ὑπόνοιαν ὡς μὴ πλημμελήσαντες δόξωσιν ἀποφέρεσθαι .
ἰδόντες οὖν τοὺς παρ αὐτῶν συκοφαντηθέντας καὶ τοὺς παρ αὐτῶν παθόντας , τοὺς κατηγόρους , τοὺς ἐλέγχους πρὸ ὀφθαλμῶν ἔχοντες , εἰσελθεῖν οὐκ ἐδύναντο κληθέντες , καίτοι τῶν συλλειτουργῶν ἡμῶν Ἀθανασίου καὶ Μαρκέλλου καὶ Ἀσκληπᾶ πολλῇ τῇ παρρησίᾳ χρωμένων καὶ ἀποδυρομένων καὶ ἐπικειμένων καὶ προκαλουμένων αὐτούς , καὶ ἐπαγγελλομένων μὴ μόνον ἐλέγχειν τὴν συκοφαντίαν ἀλλὰ καὶ δεικνύναι ὅσα κατὰ τῶν ἐκκλησιῶν αὐτῶν ἐπλημμέλησαν .
οἱ δὲ τοσούτῳ φόβῳ τοῦ συνειδότος κατεσχέθησαν ὡς φυγεῖν αὐτούς , καὶ διὰ τῆς φυγῆς τὴν συκοφαντίαν αὐτῶν ἐλέγξαι καὶ ἅπερ ἐπλημμέλησαν διὰ τῶν δρασμῶν ὁμολογῆσαι .
Εἰ καὶ τὰ μάλιστα οὐ μόνον ἐκ τῶν προτέρων , ἀλλὰ καὶ ἐκ τούτων ἡ κακοτροπία καὶ ἡ συκοφαντία αὐτῶν δείκνυται , ὅμως ἵνα μη δὲ ἐκ τῆς φυγῆς πρόφασίν τινα ἑτέρας κακουργίας πορίσασθαι δυνηθῶσιν , ἐσκεψάμεθα κατὰ τὸν τῆς ἀληθείας λόγον τὰ παρ ἐκείνων δραματουργηθέντα ἐξετάσαι .
καὶ τοῦτο προθέμενοι , εὑρήκαμεν αὐτοὺς ἐκ τῶν πραχθέντων συκοφάντας καὶ μηδὲν ἕτερον ἢ ἐπιβουλὴν κατὰ τῶν συλλειτουργῶν ἡμῶν πεποιηκότας .
ὃν γὰρ ἔλεγον παρὰ Ἀθανασίου πεφονεῦσθαι Ἀρσένιον , οὗτος ζῇ καὶ ἐν τοῖς ζῶσιν ἐξετάζεται .
ἀπὸ δὲ τούτου καὶ τὰ περὶ τῶν ἄλλων θρυληθέντα παρ αὐτῶν φαίνεται πλάσματα .
ἐπειδὴ δὲ καὶ περὶ ποτηρίου ἐθρύλουν ὡς κλασθέντος παρὰ Μακαρίου τοῦ πρεσβυτέρου Ἀθανασίου , ἐμαρτύρησαν μὲν αὐτοῖς οἱ παραγενόμενοι ἀπὸ τῆς Ἀλεξανδρείας καὶ Μαρεώτου καὶ τῶν λοιπῶν τόπων , ὅτι μηδὲν τούτων πέπρακται ·
καὶ οἱ ἐπίσκοποι δὲ γράψαντες οἱ ἀπὸ τῆς Αἰγύπτου πρὸς Ἰούλιον τὸν συλλειτουργὸν ἡμῶν ἱκανῶς διεβεβαιοῦντο μη δὲ ὑπόνοιαν ὅλως τοιαύτην γεγενῆσθαι .
ἄλλως τε λέγουσιν ὑπομνήματα ἔχειν κατ αὐτοῦ , ἃ κατὰ μονομέρειαν συνέστη γεγενῆσθαι .
καὶ ὅμως καὶ ἐν τοῖς ὑπομνήμασι τούτοις ἐθνικοὶ καὶ κατηχούμενοι ἠρωτῶντο ·
ἐξ ὧν εἷς κατηχούμενος ἐρωτώμενος ἔφασκεν ἔνδον εἶναι ὅτε Μακάριος ἐπέστη τῷ τόπῳ , καὶ ἕτερος ἐρωτώμενος ἔλεγε τὸν θρυλούμενον παρ αὐτῶν Ἰσχύραν νοσοῦντα κατακεῖσθαι ἐν κελλίῳ , ὡς ἀπὸ τούτου φαίνεσθαι μη δ ὅλως γεγενῆσθαί τι τῶν ὅλων μυστηρίων , διὰ τὸ τοὺς κατηχουμένους ἔνδον εἶναι καὶ τὸν Ἰσχύραν μὴ παρεῖναι , ἀλλὰ νοσοῦντα κατακεῖσθαι .
καὶ γὰρ καὶ αὐτὸς ὁ παμπόνηρος Ἰσχύρας , ψευσάμενος ἐπὶ τῷ εἰρηκέναι κεκαυκέναι τὸν Ἀθανάσιόν τινα τῶν θείων βιβλίων καὶ  διαψεύσασθαι , ὡμολόγησε κατ ἐκεῖνο καιροῦ νοσεῖν ὅτε Μακάριος παρῆν καὶ κατακεῖσθαι , ὡς καὶ ἐκ τούτου συκοφάντην αὐτὸν δείκνυσθαι .
ἀμέλει τῆς συκοφαντίας ταύτης μισθὸν αὐτῷ τῷ Ἰσχύρᾳ δεδώκασιν ἐπισκόπου ὄνομα , τῷ μη δὲ πρεσβυτέρῳ τυγχάνοντι 0 .
ἀπαντήσαντες γὰρ δύο πρεσβύτεροι , σὺν Μελιτίῳ ποτὲ γενόμενοι , ὕστερον δὲ ὑπὸ τοῦ μακαρίου Ἀλεξάνδρου τοῦ γενομένου ἐπισκόπου Ἀλεξανδρείας δε χθέντες ,  οἳ  καὶ σὺν Ἀθανασίῳ ὄντες ἐμαρτύρησαν μη δὲ πώποτε τοῦτον πρεσβύτερον Μελιτίου γεγενῆσθαι , μη δ ὅλως ἐσχηκέναι Μελίτιον εἰς τὸν Μαρεώτην ἐκκλησίαν ἢ λειτουργόν .
καὶ ὅμως τὸν μη δὲ πρεσβύτερον τυγχάνοντα νῦν ὡς ἐπίσκοπον προήγαγον , ἵνα τῷ ὀνόματι τούτῳ δόξωσιν ἐπὶ τῇ συκοφαντίᾳ καταπλήττειν τοὺς ἀκούοντας .
ἀνεγνώσθη δὲ καὶ τὸ σύγγραμμα τοῦ συλλειτουργοῦ ἡμῶν Μαρκέλλου καὶ εὑρέθη τῶν περὶ Εὐσέβιον ἡ κακοτεχνία ·
ἃ γὰρ ὡς ζητῶν ὁ Μάρκελλος εἴρηκεν , ταῦτα ὡς ὡμολογημένα διαβεβλήκασιν .
ἀνεγνώσθη γοῦν ταῦτα καὶ τὰ ἑξῆς καὶ τὰ πρὸ αὐτῶν τῶν ζητημάτων , καὶ ὀρθὴ ἡ πίστις τοῦ ἀνδρὸς εὑρέθη .
οὔ τε γὰρ ἀπὸ τῆς ἁγίας Μαρίας , ὡς αὐτοὶ διεβεβαιώσαντο , ἀρχὴν ἐδίδου τῷ τοῦ θεοῦ λόγῳ , οὔ τε τέλος ἔχειν τὴν βασιλείαν αὐτοῦ ἀλλὰ καὶ τὴν βασιλείαν ἄναρχον καὶ ἀκατάπαυστον εἶναι τὴν τούτου ἔγραψεν .
καὶ Ἀσκληπᾶς δὲ ὁ συλλειτουργὸς προσήνεγκεν ὑπομνήματα γεγενημένα ἐν Ἀντιοχείᾳ , παρόντων τῶν κατηγόρων καὶ Εὐσεβίου τοῦ ἀπὸ Καισαρείας ·
καὶ ἐκ τῶν ἀποφάσεων τῶν δικασάντων ἐπισκόπων ἔδειξεν ἑαυτὸν ἀθῶον εἶναι .
Εἰκότως οὖν , ἀδελφοὶ ἀγαπητοί , καλούμενοι πολλάκις οὐχ ὑπα κούουσιν , εἰκότως ἔφυγον .
ὑπὸ γὰρ τοῦ συνειδότος ἐλαυνόμενοι , φυγῇ τὰς συκοφαντίας ἑαυτῶν ἐβεβαίωσαν , καὶ πιστευθῆναι κατ αὐτῶν πεποιήκασιν ἅπερ παρόντες οἱ κατηγοροῦντες ἔλεγον καὶ ἐπεδείκνυντο .
ἔτι τοίνυν πρὸς τούτοις πᾶσι καὶ τοὺς πάλαι κατηγορηθέντας καὶ ἐκβληθέντας διὰ τὴν Ἀρείου αἵρεσιν οὐ μόνον ἐδέξαντο , ἀλλὰ καὶ εἰς μείζονα βαθμὸν προήγαγον , διακόνους μὲν εἰς πρεσβυτέριον , ἀπὸ δὲ πρεσβυτέρων εἰς ἐπισκοπήν , δι οὐδὲν ἕτερον ἢ ἵνα τὴν ἀσέβειαν διασπεῖραι καὶ πλατῦναι δυνηθῶσι καὶ τὴν εὐσεβῆ διαφθείρωσι πίστιν 0 .
Εἰσὶ δὲ τούτων μετὰ τοὺς περὶ Εὐσέβιον νῦν ἔξαρχοι Θεόδωρος ἀπὸ Ἡρακλείας , Νάρκισσος ἀπὸ Νερωνιάδος τῆς Κιλικίας , Στέφανος ἀπὸ Ἀντιοχείας , Γεώργιος ἀπὸ Λαοδικείας , Ἀκάκιος ἀπὸ Καισαρείας τῆς Παλαιστίνης , Μηνόφαντος ἀπὸ Ἐφέσου τῆς Ἀσίας , Οὐρσάκιος ἀπὸ Σιγγιδούνου τῆς Μυσίας , Οὐάλης ἀπὸ Μυρσοῦ τῆς Παννονίας 0 .
καὶ γὰρ οὗτοι τοῖς σὺν αὐτοῖς ἐλθοῦσιν ἀπὸ τῆς Ἑῴας οὐκ ἐπέτρεπον οὔ τε εἰς τὴν ἁγίαν σύνοδον εἰσελθεῖν οὔ τε ὅλως εἰς τὴν ἐκκλησίαν τοῦ θεοῦ παραβαλεῖν συνεχώρησαν .
καὶ ἐρχόμενοι δὲ εἰς τὴν Σαρδικὴν κατὰ τόπους συνόδους ἐποιοῦντο πρὸς ἑαυτοὺς καὶ συνθήκας μετὰ ἀπειλῶν , ὥστε ἐλθόντας αὐτοὺς εἰς τὴν Σαρδικὴν μηδ  ὅλως εἰς τὴν κρίσιν ἐλθεῖν , μή τε ἐπὶ τὸ αὐτὸ συνελθεῖν τῇ ἁγίᾳ καὶ μεγάλῃ συνόδῳ , ἀλλὰ μόνον ἐλθόντας καὶ ἀφοσιώσει τὴν ἑαυτῶν ἐπιδημίαν ἐπιδειξαμένους ταχέως φυγεῖν .
ταῦτα γὰρ γνῶναι δεδυνήμεθα παρὰ τῶν συλλειτουργῶν ἡμῶν Μακαρίου ἀπὸ Παλαι στίνης καὶ Ἀστερίου ἀπὸ Ἀραβίας , τῶν ἐλθόντων σὺν αὐτοῖς καὶ ἀναχωρησάντων ἀπὸ τῆς ἀπιστίας αὐτῶν .
οὗτοι γὰρ ἐλθόντες εἰς τὴν ἁγίαν σύνοδον , τὴν μὲν βίαν ἣν ἔπαθον ἀπωδύραντο , οὐδὲν δὲ παρ  αὐτοῖς ὀρθὸν ἔλεγον πράττεσθαι , προστιθέντες καὶ τοῦτο ὡς ἄρα εἶεν τῆς ὀρθῆς ἀντιποιούμενοι δόξης καὶ κωλυόμενοι ἐξ αὐτῶν ἐλθεῖν ἐνταῦθα καὶ διὰ τὸ ἀπειλεῖν καὶ ἐντέλλεσθαι κατὰ τῶν βουλομένων ἀναχωρεῖν ἀπ αὐτῶν .
τούτου γοῦν ἕνεκα καὶ ἐν ἑνὶ οἴκῳ πάντες μεῖναι ἐσπούδασαν , μη δὲ τὸ βραχύτατον ἰδιάζειν αὐτοῖς ἐπιτρέψαντες .